Kultur

=Kultur= Vi bruker ulike arenaer i bygda: Kulturarenaen - Kirka - Folkebiblioteket - Museet toc



**Kulturarenaen**
Vi har fått ny kulturarena på Birkeland og den gleder vi oss til å ta i bruk!

På Birkeland skole er det fra høsten 2009 nedlagt i den lokale læreplanen i musikk at 7.trinn hvert år skal sette opp en musikal. Dette har sin bakgrunn i kompetansemålene i Kunnskapsløftet. De sier blant annet at elevene skal framføre sang, spill og dans i samhandling med andre. Elevene skal kunne synge unisont med vekt på intonasjon, klang og uttrykk. De skal beherske enkelt melodispill, norske og utenlandske danser, oppfatte og anvende puls, rytme, form, melodi, klang og dynamikk. Vi opplever at elevene har stort utbytte av å delta i en musikal. Ikke alle kan ha hovedroller, men det er mange roller å fylle i en musikaloppsetning. Det skal lages kulisser, digitale bakgrunnsbilder, kostymer og rekvisitter. Vi trenger sufflører, kor og dansere. Lys og lyd må styres og vi trenger scenearbeidere som er der de skal til rett tid. Noen må også drive PR, lage plakater og skrive artikler til skolens hjemmeside. Det hele munner ut i forestillinger for foreldre, 1.- 6.trinn på skolen og utvalgte trinn på ungdomsskolen. Sist, men ikke minst, inviteres hele bygda til forestilling. Tidligere har den funnet sted i Birkeneshallen, men fra og med juni 2011 tar vi den nye kulturarenaen i bruk. Gjett om vi gleder oss!

**Musikaler satt opp ved Birkeland skole:** Mamma Mia våren 2010 Olsenbanden på Rocker'n våren 2011



Kirka
Birkenes kirke er vår lokale kirke. Hver jul har vi julegudstjeneste siste skoledag. Elevene på første trinn lager også pynt som henger i kirka under hele juleferinga. 2. klasse ansvar for sanginnslag.

I 2008 feiret kirka sitt 150 års jubileum. I den forbindelse deltok flere av klassene i en formingskonkurranse - "Kirka vår" - utyst av kirkekontoret. Her er noen av vinnerbidragene.



Biblioteket
Bygdas Folkebibliotekligger på Strøget - Birkeland sentrum. Klasser ved skolen er ofte på besøk på folkebiblioteket, og utvalgte trinn blir invitert ned på forfatterbesøk. I år skal 6.trinn få møte Bjørn Sortland. Det kan du snart få lese mer om her.



Museet
Skolen har et godt samarbeid med Birkenes bygdemuseum. Gjennom ulike arrangementer i kulturuka, men også fastlagte opplegg utenom. Hvert år er 3.trinn med på et opplegg som kalles "Fra korn til brød" og 5.trinn deltar på "Smeden og jernet"

Øverst